# Gastronomia del Baix Ebre i el Montsià

La gastronomia del Baix Ebre i del Montsià és la tradicional de les terres de l'Ebre. És pagesa i de pescadors, i molt propera a la valenciana.

## Ingredients bàsics

* Hortalissa: carxofa, tomàquet, ceba, pebrot,
* Verdura: garrofetes, calçot,
* Peix: anguila, tonyina, sardina, verat, bacallà,
* Marisc: escamarlà, galera, llagostí, ostrons
* Carn i aviram: cabra de Rasquera,
* Fruita: nectarina, mandarina, clementina, taronja, llimona,
* Altres: oli d'oliva, arròs, mel, embotits,

## Especialitats
### Baldana

La baldana és un embotit semblant al botifarró que, com la morcilla, si bé no ho és, pot ser de ceba o d'arròs, i que es fa amb sang i cansalada. Recentment s'ha creat una baldana d'arròs que no conté sang.

### Botifarra de mondongo

La botifarra de mondongo està feta amb carn de xai, sang i condiments. Es fa també a altres comarques tarragonines.

### Tallat

El tallat és una varietat de pa d'ús quotidià que es menja a les Terres de l'Ebre i que es caracteritza per uns talls en diagonal a la seva superfície que li donen el nom.

### Arròs

Es produeixen les denominacions "arròs del Delta de l'Ebre" i "arròs Molí de Rafelet"

### Oli d'oliva

Les Terres de l'Ebre són de les comarques amb més importància i tradició en l'elaboració d'olis de Catalunya. i gaudeixen d'una Denominació d'Orígen Protegida, Oli del Baix Ebre-Montsià.

### Mel

Mel del Perelló

### Sal

Sal de les Salines de la Trinitat, a Sant Carles de la Ràpita.

## Plats

Destaquen els arrossos i els plats a base de peix o de marisc. També els plats amb un tipus de cargol que es diu vaqueta.
* Arròs rossejat

## Salses

* Allioli
* Salsa balandra
* Romesco
* Salvitxada

## Dolços

* Capseta, pastes amb ou, ametlla i sucre que es posen en capsetes de paper com les de les madalenes i que tradicionalment es menjava a les Festes Majors
* Cóc de brossat
* Cóc de maçanes, és a dir, de pomes, que se solia fer per volts de Sant Joan
* Coqueta de sagí, una pasta seca que es fa amb raïm, sucre, farina i ous i que es menjava tradicionalment a les festes majors. La seva forma pot variar una mica d'una localitat a una altra.
* Panolis o coques de panoli, fetes amb oli d'oliva, farina, sucre i matalafuga. Es venien per treure diners que financessin les festes majors però actualment es fan tot l'any.
* Pastissets en forma de mitges llunes, coberts de sucre i farcits de cabell d'àngel.
* Periquillos, d'ou, sucre, farina i matalafuga.
* Punyetes de Roquetes, una pasta rodona farcida, envoltada d'un cordó de la mateixa pasta, amb un forat o una ametlla al mig de la part superior i coberta de sucre fi. La pasta és d'oli d'oliva, mistela, anís, sucre i farina. El farciment està fet amb ametlles, ous, sucre i llet.
* Rotllet del secret, semblants a les rosquilles. Es fan amb oli d'oliva, ou, farina, sucre, llet i anís o aiguardent. Tradicionalment es menjaven per Nadal però ara també es fa en altres ocasions.
* Sopa de flam, feta amb trossos de flam, típica al Nadal a les terres de l'Ebre i el Maestrat.
* Torró de Xerta, un torró dur tradicionalment presentat en formes rodones i fet amb avellanes, mel, clara d'ou, sucre i canyella.

## Referències

* ↑ «Gastroteca de la Generalitat de Catalunya». Arxivat de l'original el 2010-04-30. [Consulta: 29 setembre 2009].
* ↑ «Oli del Baix Ebre - Montsià». Arxivat de l'original el 2009-10-05. [Consulta: 29 setembre 2009].

## Enllaços externs

* Productes i especialitats Arxivat 2009-03-09 a Wayback Machine.
Gastronomia dels territoris catalanoparlants :
Companatges i condiments :